01/04/2019 | Administración LocalMunicipal
Ortigueira
Secretaría
Bases que rexerán a convocatoria de axudas municipais para frear a perda de poboación no Concello de Ortigueira

Por Decreto desta Alcaldía número 2019-0279 aprobáronse as bases reguladoras da convocatoria de axudas pro­movidas polo Concello de Ortigueira para frear a perda de poboacion no concello, que de seguido se insiren: Nas últimas décadas a estrutura da poboación ten experimentado grandes cambios, tal como amosan os principais indicadores demográficos, que sinalan un continuado decrecemento da poboación. Este descenso da natalidade, constitúe xa un problema estrutural de graves e importantes consecuencias económicas e sociais, que forzaron a súa incorporación na axenda política das diferentes administracións. Así, nos ámbitos estatal, autonómico e local, estanse a promover medidas que poñan freo a esta situación, agravada polas crises económicas e o desemprego, que repercuten negativamente na economía dos diferentes tipos de familias existentes hoxe en día. O marco lexislativo prevé actuacións de amparo as familias, como a propia Constitución Española, que, no seu artigo 39, asegura a protección social, económica e xurídica da familia. A Lei 13/2008, do 3 de decembro, de Servizos Sociais de Galicia recolle como un dos obxectivos do Sistema Galego de Servizos Sociais, garantirlles o apoio ás familias como marco de referencia no que se desenvolven as persoas. Así mesmo, a Lei 3/2011, do 30 de xuño, de apoio á familia e á convivencia en Galicia establece no seu artigo 8.2 b) que o municipio exercerá, no exercicio das súas competencias, a execución de medidas, programas e proxectos destinados á atención á familia. A Lei 7/1985, de 2 de abril, Reguladora das Bases de Réxime Local, contempla nos artigos 25 e seguintes, que os municipios, para a xestión dos seus intereses e no ámbito das súas competencias, poden promover toda clase de actividades que contribúan a satisfacer as necesidades e aspiracións da comunidade veciñal. Neste contexto, considerando de interese público o apoio as familias e o fomento da natalidade como un beneficio para o conxunto da sociedade, vista a continuada caída no saldo vexetativo da nosa poboación e o esforzo económico que afrontan as familias cando se incrementa o seu número de membros, a Alcaldía Presidencia do Concello de Ortigueira, convoca estas axudas. O obxecto das presentes bases é regular e proceder a convocatoria para o ano 2019, de axudas complementarias de apoio as diversas unidades familiares do Concello de Ortigueira, en réxime de concorrencia non competitiva de conformidade co establecido no artigo 19.2 da Lei 9/2007, de 13 de xuño, de Subvencións de Galicia. Con ditas axudas pretendese colaborar para fixar a poboación no ámbito territorial de Ortigueira, e ao mesmo tempo contribuír a alixeirar a carga económica que supón a chegada dun novo membro á familia, por calquera dos procedementos legais contemplados na lexislación vixente. As axudas reguladas por esta orde concederanse con cargo á aplicación orzamentaria 231 48000 22019000258 do orzamento xeral do Concello de Ortigueira para o exercicio 2019, por un importe global que ascende a 6.000 €. A concesión das axudas queda sometida á condición de existencia de crédito adecuado e suficiente no momento da resolución e serán adxudicadas ata o límite dos créditos dispoñibles na devandita aplicación orzamentaria na data de resolución, tendo en conta os principios de publicidade, igualdade e obxectividade, conforme ao disposto na lei 9/2007, do 13 de xuño, de Subvencións de Galicia. No obstante á vista das cifras resultantes, previa a tramitación da correspondente modificación orzamentaria, poderá incrementarse o importe global e en consecuencia a cantidade a outorgar a cada beneficiario ou beneficiaria. Esta axuda, será compatible con calquera outra establecida polas administracións públicas. Consistirá nunha prestación económica de pago único de 300€ por nacemento ou adopción de fillo ou filla, que se outorgará en cumprimento dos requisitos establecidos nesta convocatoria. Non poderá percibirse máis dunha axuda por nacemento ou adopción. No caso de partos múltiples terase dereito a percibir o 100% adicional por cada fillo ou filla. No caso de adopción de mais dun ou dunha menor, terase en conta a mesma porcentaxe de incremento. Poderán ser beneficiarias de esta axuda, aquelas persoas residentes no Concello de Ortigueira que teñan un fillo ou unha filla entre o 1 de xaneiro de 2019 e o 31 de decembro de 2019, tanto por natureza como por adopción, ou estean en situación de garda con fins adoptivos. Nos supostos de nulidade, separación ou divorcio dos proxenitores, será beneficiario/a o proxenitor /a, que teña a custodia do fillo ou filla. As/os estranxeiros que residan no Concello de Ortigueira poderán ser beneficiarios de esta prestación, sempre que cumpran as condicións da Lei Orgánica 4/200 sobre dereitos e liberdades dos estranxeiros en España. Non poderán ser beneficiarios os/as proxenitores/as que foran privados da patria potestade dos seus fillos ou fillas, ou se a tutela ou garda fose asumida por unha institución pública. Os beneficiarios ou beneficiarias destas axudas deberán reunir os seguintes requisitos: a) Que a persoa proxenitora, adoptante ou en garda que solicite a axuda estea empadroada no concello de Ortigueira, como mínimo seis meses antes da data de solicitude. b) Nos casos de familias monoparentais, separación ou divorcio, a persoa solicitante será a que conviva co fillo ou filla. c) As crianzas terán que se empadroar no municipio. Do mesmo xeito as persoas solicitantes deberan comprometerse a seguir empadroadas tanto elas coma os seus fillos ou fillas,0. por un período de dous anos. d) Non ser debedora da facenda municipal, nin das obrigas tributarias estatais e autonómicas e da Seguridade Social doutras administracións. e) Non estar en ningún dos supostos de prohibición para a percepción de subvencións que se establece no artigo 13 da Lei 38/2003 de 17 novembro, Xeral de Subvencións ou nas circunstancias que recolle o artigo 10 da Lei 9/07, do 13 de xuño de Subvencións de Galicia. f) Que a unidade familiar non teña unha renda familiar dispoñible superiores a vinte dous mil cincocentos oitenta e nove euros con vinte oito céntimos de euro (22.589,28 €), equivalente a tres veces o IPREM para o ano 2018, a percibir en 14 pagas. A renda familiar dispoñible será a resultante de sumar a base impoñible xeral e a base impoñible do aforro, que figura na declaración da renda do I. R. P. F. para o ano impositivo 2018 Prazo: O prazo de presentación será o que se estableza na convocatoria específica do anuncio da Base Nacional de Subvencións, que se publicará no BOP. Presentación: As solicitudes presentaranse de xeito telemáatico na sede electrónica do Concello de Ortigueira, www.concellodeortigueira. gal, ou por calquera das formas sinaladas no artigo 16.4 da Lei 39/2015 de 1 outubro de Réxime Xurídico das Administracións Públicas e do Procedemento Administrativo Común das Administracións Públicas As solicitudes das axudas, debidamente cubertas e asinadas pola persoa solicitante, formularanse no modelo oficial publicado como Anexo I destas bases, serán dirixidas ao Sr. Alcalde Presidente, ata o día 15 de decembro do 2019. Para os nacementos ou adopcións producidas entre o 15 de decembro e o 31 de decembro poderán presentar a solicitude ata o 15 de xaneiro do 2020. Serán admitidas as peticións referidas a nacementos ou adopcións producidas no ano 2019 antes da data da publicación da convocatoria, que cumpran cos requisitos esixidos. Documentación: Xunto coa solicitude achegarase a seguinte documentación: A) Fotocopia do DNI/ tarxetas de residente/pasaportes do/a solicitante. B) No caso de nacemento, certificado da inscrición no rexistro civil ou copia simple do libro de familia no que conste o novo nacemento. C) No caso de adopción copia simple do auto xudicial de adopción ou da resolución administrativa de acollemento preadoptivo. - No caso de separación copia do convenio regulador, sentenza xudicial de nulidade, separación ou divorcio, segundo o caso. - Certificación dos datos bancarios da persoa titular. - Compromiso de seguir empadroados no concello por un período mínimo de dous anos (Anexo II). - Declaración responsable de non ter obrigas tributarias estatais e autonómicas e da Seguridade Social, así como non ter pendente de pagamento ningunha outra débeda con administracións. - Declaración responsable de cumprir cos requisitos establecidos no artigo 10 da Lei 9/2017, do 13 de xuño, de subvencións de Galicia, de conformidade co disposto nos artigos 10 e 13 do Regulamento da dita lei, aprobado polo Decreto 11/2009, do 8 de xaneiro. - O empadroamento e convivencia, así como atoparse ao corrente das obrigas tributarias co Concello comprobarase de oficio. O procedemento de concesión destas subvencións tramitarase en réxime de concorrencia non competitiva, segundo a excepción prevista no artigo 19.2º da Lei 9/2007, do 13 de xuño de Subvencións de Galicia. As solicitudes de axuda presentadas en prazo, tramitaranse e resolveranse por orde de entrada no rexistro do expediente completo e ata o esgotamento do crédito orzamentario destinado ao seu financiamento, do que se fará publicidade no Boletín Oficial da Provincia de A Coruña e na páxina web do Concello. A instrución do procedemento, será iniciada polo AEDL que, unha vez comprobado que o expediente cumpre tódolos requisitos, realizará un informe de proposta de resolución. O defecto nas solicitudes ou documentación achegada será notificado aos interesados/as polo Concello e daráselles un prazo de dez días hábiles para emendaren os erros ou omisións, con indicación de que no caso de non dar cumprimento ao requirimento, teranse por desistida a súa petición O incumprimento por parte da persoa beneficiaria de calquera das condicións establecidas nestas bases, levará a declaración da perda do dereito a axuda, e a obriga de restituír as cantidades percibidas, así como a esixencia do interese legal de demora, dende o momento do pago da mesma.1. Estar empadroadas no concello de Ortigueira un tempo mínimo de dous anos, dende a data de concesión da axuda.2. Xustificar ante o Concello de Ortigueira o cumprimento dos requisitos, finalidade e condicións, que determine a concesión ou o desfrute da axuda.3. Sometemento ás actuacións de comprobación a efectuar polo Concello de Ortigueira.4. Comunicar ao Concello de Ortigueira calquera modificación das condicións tidas en conta para a concesión da axuda, en todo caso, con anterioridade á xustificación da aplicación dada aos fondos percibidos.5. Estar ao día nas súas obrigas tributarias estatais e autonómicas e da Seguridade Social, así como non ter pendente de pagamento ningunha outra débeda co concello de Ortigueira, con anterioridade a ditarse a proposta de resolución de concesión e realizar a proposta de pagamento da subvención. Ás persoas beneficiarias das axudas seralles de aplicación o réxime de infraccións e sancións previstas na Lei 9/2007 e Lei 38/2003. Os acordos de concesión das axudas adoptados polos órganos do Concello de Ortigueira, faranse públicos mediante anuncios expostos na páxina web do Concello, no taboleiro de edictos e inserción no Boletín Oficial da Provincia de A Coruña, nos termos previstos na Lei 9/2007 e na Lei 38/2003 para o que se entende que a persoa solicitante presta o seu consentimento, coa presentación da solicitude. O non previsto nesta convocatoria, e para o seu desenvolvemento, observarase o disposto nas seguintes leis e disposicións: a) Lei 9/2007, do 13 de xuño, de Subvencións de Galicia. b) Decreto 11/2009, de 8 de xaneiro, polo que se aproba o Regulamento da Lei 9/2007, do 13 de xuño, de Subvencións de Galicia. c) Lei 38/2003, do 17 de novembro, Xeral de Subvencións. d) Lei 13/2008, do 3 de decembro, de Servizos Sociais se Galicia. e) Lei 3/2011, do 30 de xuño, de apoio á familia e á convivencia en Galicia. f) Lei 7/1985, de 2 de abril, Reguladora das Bases de Réxime Local g) Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións, que será de aplicación nos seus preceptos básicos. h) Lei 39/2015 de 1 outubro de Réxime Xurídico das Administracións Públicas e do Procedemento Administrativo Común.  MATRIMONIO  SEPARACIÓN/DIVORCIO  PARELLA DE FEITO  MONOPARENTAL 1.- Que son certos os datos consignados na presente solicitude e comprométome a cumprir coas obrigas previstas nestas bases.2.- Que cumpro cos requisitos establecidos no artigo 10 da Lei 9/2017, do 13 de xuño de Subvencións de Galicia, de conformidade co disposto nos artigos 10 e 13 do Regulamento da dita lei, aprobado polo Decreto 11/2009, do 8 de xaneiro. AUTORIZO, expresamente ao Concello de Ortigueira a recoller, en calquera momento, ante a Tesourería Xeral da Seguridade Social, a Axencia Estatal da Administración Tributaria, ante as distintas Consellerías da Comunidade Autónoma e dos departamentos do Concello, documentación precisa para o control e seguimento das axudas concedidas. SOLICITO me sexa concedida a Axuda Económica de Pago Único polo nacemento/adopción do meu fillo ou filla. de conformidade co establecido na base sexta da convocatoria: · Fotocopia do DNI/ tarxetas de residente/pasaportes do/a solicitante. · No caso de nacemento, certificado da inscrición no rexistro civil ou copia simple do libro de familia no que conste o novo nacemento. · No caso de adopción copia simple do auto xudicial de adopción ou da resolución administrativa de acollemento preadoptivo. · No caso de separación copia do convenio regulador, sentenza xudicial de nulidade, separación ou divorcio, segundo o caso. · Certificación dos datos bancarios da/o titular. · Compromiso de seguir empadroados no concello por un período mínimo de dous anos (Anexo II) O/a solicitante declara que coñece e acepta as bases da presente convocatoria. Ortigueira, a_____ de _______________ de 2019 Sinatura da nai Sinatura do pai Solicitante dunha axuda ao Concello de Ortigueira conforme ao publicado nas bases reguladoras para a concesión de axudas municipais para frear a perda de poboación e apoiar as familias do concello de ortigueira (BOP nº ____, do _____ de ___________ do 2019). A estar empadroado/a xunto co meu fillo/a no concello de Ortigueira, por un período mínimo de dous anos dende a data de resolución favorable da axuda. En Ortigueira, a _____ de _______________ de 2019 Asdo: O que se fai publico para xeral coñecemento e aos efectos oportunos Ortigueira a 27 de marzo de 2019 O Alcalde, Juan Vicente Penabad Muras